ตลาดหุ้นสหรัฐฯดิ่งกว่า600จุด
ตลาดหุ้นสหรัฐฯปรับลดลงกว่า 630 จุด ดาวโจนส์ ลดลง 634.76 จุด ด้านราคาน้ำมัน ขยับลงเช่นกัน
9 ส.ค. 2554

ตลาดหุ้นสหรัฐฯปรับลดลงกว่า 630 จุด ดาวโจนส์ ลดลง 634.76 จุด ด้านราคาน้ำมัน ขยับลงเช่นกัน 
ตลาดหุ้นสหรัฐฯดิ่งกว่าร้อยละ5 เมื่อวันจันทร์(8ส.ค.) โดยดาวโจนส์ปรับลดกว่า 630 จุด หลังS&amp;P ประกาศลดความน่าเชื่อถือในศักยภาพการชำระหนี้ของสหรัฐฯ       ดัชนีหุ้นดาวโจนส์ ลดลง 634.76 จุด (5.55 เปอร์เซ็นต์) ปิดที่ 10,809.85 จุด แนสแดค ลดลง 174.72 จุด (6.90 เปอร์เซ็นต์) ปิดที่ 2,357.69 จุด เอสแอนด์พี ลดลง 79.92 จุด (6.66 เปอร์เซ็นต์) ปิดที่ 1,119.46 จุด
ด้านราคาน้ำมัน ขยับลงกว่าร้อยละ 6 หรือมากกว่า 5 ดอลลาร์ จากคลื่นความช็อคสืบเนื่องจากกรณีที่สแตนดาร์ด แอนด์ พัวร์ (S&amp;P) หนึ่งในสามสถาบันเครดิตเรตติ้งทรงอิทธิพลของโลก ประกาศปรับลดความน่าเชื่อถือในตราสารหนี้ของรัฐบาลสหรัฐฯลงหนึ่งขั้น       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 5.57 ดอลลาร์ ปิดที่ 81.31 ดอลลาร์ต่อบาร์เรล นับเป็นระดับต่ำที่สุดตั้งแต่เดือนพฤศจิกายนปีก่อน ส่วนเบรนท์ทะเลเหนือลอนดอน ลดลง 5.63 ดอลลาร์ ปิดที่ 103.74 ดอลลาร์